करणी सैना द्वारा अशब्द भाषा का प्रयोग करने का लगाया आरोप
उरई (जालौन)। यादव सेना संगठन जालौन के जिलाध्यक्ष मिलन यादव चिल्ली के नेतृत्व में आज शनिवार को सुमोध यादव झांसी मंडल प्रभारी, नितिन यादव इकलासपुरा, संजय यादव खरका, शिवपाल यादव डकोर, शिवम यादव, हरेंद्र यादव सहित आदि संगठन के लोगों ने कलेक्ट्रेट पहुंच कर राष्ट्रपति को सम्बोधित ज्ञापन उपजिलाधिकारी को भेंट करते हुए बताया कि छतरपुर म. प्र. में करणी सेना के द्वारा यादव समाज के लिए अत्यधिक अशब्द भाषा का प्रयोग इसके पूर्व में भी समाज के लोगों के साथ हुई कई घटनाओं को यादव समाज जिला निवाड़ी के द्वारा विरोध प्रर्दशन कर ज्ञापन दिया गया। करणी सैना के इस कृत्य से समूचे यादव समाज में भारी आक्रोश देखा जा रहा है। यादव सेना संगठन के पदाधिकारियों ने मांग की है कि करणी सैना के राष्ट्रीय अध्यक्ष सुखदेव सिंह गोगा मेड़ी को जल्द से जल्द गिरफ्तार किया जाये तथा संगठन का रजिस्ट्रेशन रद्द किया जाये ऐसा न होने की दिशा में यादव समाज सड़कों पर विरोध प्रर्दशन करने के लिए मजबूर होगा।